Aquilegia alpina


Descrission 
J'aquilegie a son piante erbose ch'a fan dij bocc sircolar ëd feuje bleu-vërde, con dij longh picoj. An mes as treuva na gamba auta da 30 a 90 cm con dle rape 'd fior, ëdcò 'd doi color, pendent e gròss, formà da sinch sépaj petalòid, con sinch pétaj dël midem color, a forma d'ambossor e con në speron fait a cròch. Jë smens a meuvro a la fin ëd giugn, e a son contnù an drinta dle càpsule lignose.

Ambient 
A chërs ant ij pra giairassin, ant ij teren sùit nen tròp dru, butà a mesaneuit e an ombra.

Fioridura 
Da giugn a luj.

Particolarità 
A l'é proteta e velenosa. 

Ant le veje piture a rapresenta la matarìa, miraco për la forma ch'a smija 'l capel d'un bufon.

Arferiment bibliogràfich për chi a veul fé dj'arserche pì ancreuse 
 Aquilegia alpina L. 1753

Aquilegia
Fior ëd montagna